open-index/open-wikipedia-markdown huggingface dataset:
Liste over referansepunkter ved høydemålinger

**Liste over referansepunkter ved høydemålinger** er en oversikt over ulike lands referansepunkter som brukes når man bestemmer normalvannstandens høyde. Det brukes også som grunnlag for å angi høydemål (meter over havet) på punkter (for eksempel fjell) på offisielle topografiske kart.

## [[Belgia]]
*Tweede Algemene Waterpassing* (TAW). Nullpunktet er Nordsjøens gjennomsnittlige havnivå ved lavvann målt ved Oostende.

## [[Frankrike]]
*Mètres d'altitude*, Middelhavets gjennomsnittlige havnivå ved Marseille mellom 1895 og 1897.

## [[Nederland]]
Normaal Amsterdams Peil (NAP). Nullpunktet er det gjennomsnittlige nivået som IJ når ved flo ved Amsterdam.

## [[Sveits]]
*Meter über Meer* (*m. ü. M.*). Dette er som for Frankrike Middelhavets gjennomsnittlige havnivå ved Marseille mellom 1895 og 1897. I Sveits er dette avmerket på et skjær i Genfersjøen (*Repère Pierre du Niton*, 373,6 m ü. M.).

## [[Tyskland]]
*[[Normalnull]]* (*NN*), fra 1879 overenkomstig med det Nederlandske Normaal Amsterdams Peil.

## [[Ungarn]]
*Tengerszint feletti magasság*. Siden den annen verdenskrig er nullpunktet fastlagt til det gjennomsnittlige nivået i Finskebukta mellom 1825 og 1839 i Kronstadt (Russland). I Ungarn er referansepunktet et punkt på stedet Nadap. Punktet befinner seg 173.1638 m over det tidligere nevnte nivået.

## [[Østerrike]]
*Meter über Adria* (*m ü. Adria*, *müA*), Adriaterhavets gjennomsnittlige nivå ved Trieste (Molo Sartorio).


Fil:Nap reference waterlooplein.jpg|Nederland:Referansepunt i rådhuset i Amsterdam
Fil:Pierre-Niton-Geneva-1.jpg|Sveits: *Repère Pierre du Niton*
Tangelvelibelle

* ''O.&nbsp;unguiculatus''

**Tangelvelibelle** er en øyenstikker som tilhører familiegruppen elvelibeller (Gomphidae). 

## Utbredelse
Tangelvelibelle er utbredt i Europa, men ikke lengst nord.  Finnes i det sydlige Danmark, Sverige og Finland. I sørøstlige Norge langs kysten til Kristiansand. Nymfen er avhengig av sakteflytende, næringsrike elver og bekker i lavlandet, en habitattype som er sterkt påvirket av jordbruksaktivitet og kanalisering/drenering. Arten var rødlistet på 2010-lista, men kvalifiserer ikke lengre for rødlisting etter IUCN-kriteriene bl.a. på grunn av flere nyere funn som har resultert i økt forekomstareal. Arten er påvist på mange nye steder i de samme områdene som den tidligere var kjent. Vannkvalitetsforbedrende tiltak i landbruket ser ut til i en årrekke å ha hatt en mer positiv virkning for bestandene av denne arten enn tidligere antatt.

I syd Europa finnes  underarten (varianten) ''Onychogomphus&nbsp;unguiculatus'' (van der Linden 1823)

## Utseende
Kjønnene er ganske like. Fargene på kroppen er svart og gult.  Hannen har en lett synlig «tang» (anal-vedheng) bakerst på bakkroppen. 

Vingene holdes i en rett vinkel ut fra kroppen i hvile. Vingespennet er mellom 55&nbsp;og&nbsp;70&nbsp;millimeter.  

## Levevis
Nymfen lever i sandbunnen av sakteflytende elver.
 
Eggene legges i vann. Nymfen overvintrer delvis nedgravd. Utviklingen tar 3-5 år.  De voksne (imago) øyenstikkerne finnes vanligvis ikke langt fra stedet der de levde som nymfe. Hannen flyr (patruljerer) lavt og hurtig langs elven, like over vannoverflaten, gjerne over mindre øyer og lignende. Hunnen sitter ofte gjemt i vegetasjonen og er vanskeligere å oppdage. 

Flygetiden er fra mai til august.

Tangelvelibelle har ufullstendig forvandling, overgang fra nymfe til det voksne kjønnsmodne insektet går gradvis gjennom flere hudskift (nymfestadier). Nymfene lever i vann og ligner derfor lite på de voksne (imago), bortsett fra størrelsen. Når nymfen kommer til det siste hudskiftet finner den et strå eller noe, der den kan klatre opp over vannflaten. Her blir den hengende, mens huden revner på ryggsiden. Den nyklekte øyenstikkeren blir hengende på den gamle huden, eller like ved siden av, helt til den nye huden er noe herdet, og vingene har fått sin endelige form.

## Referanser




## Litteratur
* Kjærstad, Gaute; Andersen, Trond; Olsvik, Hans A. og Brittain, John E. 2010. *Døgnfluer, øyenstikkere, steinfluer og vårfluer. Ephemeroptera, Odonata, Plecoptera, Trichoptera.* i *Norsk rødliste for arter 2010*. Artsdatabanken. Side 227-234.
* Holmen, M. & H. Pedersen. 1995. *Odonata i Danmark, foreløbig status 1995*. Nordisk Odonatologisk forum. Vol 2,  side 4
* Olsvik, Hans. & Dolmen, Dag. 1992. *Distribution, habitat, and conservation status of threatened Odonata in Norway.* Fauna norv. B. 39. Side 1-21.
* Sahlén, Göran. 1996. *Sveriges Trollsländor.* Feltbiogerna. 165 sider. ISBN 91-85094-43-9

## Eksterne lenker
* 
* Tangelvelibelle – www.nhm.uio.no/norodo/  – Et norskspråklig nettsted om norske øyenstikkere.
De små beginerhusene i Mechelen

**De små beginerhusene i Mechelen** (ned.: *Het Klein Begijnhof van Mechelen*) er det eldste av de to beginerkompleksene i byen Mechelen i den belgiske provinsen Antwerpen. Anlegget ble stiftet i det 13. århundre av beginerne, en legorden for kvinner, inne i byen. Beginerne flyttet snart utenfor bymurene, og forble der frem til det 16. århundre, da de så flyttet inn i Mechelen igjen.

De små beginerhusene ligger sentralt i den gamle delen av Mechelen, nord for Kanunnik De Deckerstraat. I Begijnenstraat lå Mechelens første beginerhus, langs en kanal som idag er fylt igjen og blitt til gaten Melaan. Dette komplekset var det første i Flandern som ble restaurert og oppgradert. I motsetning til de store beginerhusene i Mechelen  som er fordelt over et virvar av smågater, ligger dette langs én smal gate bak Katelijnekirken.

## Historikk

Den første gangen beginerne nevnes i Mechelens historie er i «Chronyke van Mechelen 355-1680» av Remmerus Valerius. I denne krøniken nevnes at et antall beginere bodde i det som nå er kjent som Mechelens små beginerhus i begynnelsen av det 13. århundre. Nærmere bestemt skal dette ha vært i 1207, noe som ikke bekreftes av andre historiske kilder. Det eneste som kan fastslås er at de i 1245 var store nok til å få tilkjent presten Hendrik Surs som åndelig hyrde.

Beginernes antall vokste, og dagens små beginerhus ble bygget. Ved siden av boliger ble også et kapell viet til Maria Magdalena bygget. I løpet av få år vokste beginernes antall slik at de sendte et brev til biskopen av Kamerrijk der de ba om å få tillatelse til å flytte ut av Mechelen til et mer avsondret sted, under ledelse av deres kapellan. Denne tillatelsen ble gitt 23. juli 1259.

En av de viktigste arbeidsoppgavene i disse beginerhusene var å lage kniplinger, og kniplingene fra Mechelen var viden kjent som Flanderns fineste håndverk. Blant andre oppgaver var pleie av gamle og syke prester og beginere.

Disse små beginerhusene har i dag en egen velforening, «Buurtwerking Klein Begijnhof».
NAP

**NAP** kan vise til:

* Napoli internasjonale lufthavn
* Normaal Amsterdams Peil, referansehøyde for høydemåling i Nederland
* Norsk arkitekturportal
Lutetia

**Lutetia** (også kalt *Lutetia Parisiorum* eller *Lucotecia*, på fransk *Lutèce*) er navnet som ble brukt på Paris i romertiden.

## Litteratur
* Philippe Carbonnières: *Lutèce, Paris ville romaine*. Gallimard/Paris-Musées, Paris 1997, ISBN 2-07-053389-1.
* Didier Busson: *Carte Archéologique de la Gaule 75: Paris*. Académie des Inscriptions et Belles-Lettres, Paris 1998, ISBN 2-87754-056-1. 
* Philippe Carbonnières: *Lutèce, Paris ville romaine*. Gallimard/Paris-Musées, Paris 1997, ISBN 2-07-053389-1.
* Didier Busson: *Paris, a Roman city*. Centre des monuments nationaux - Monum, Éditions du patrimoine, Paris 2003, ISBN 2-85822-692-X (*Archaeological guides to France* = *Guides archéologiques de la France*).
Bjørgo

**Bjørgo** er en grend, grunnkrets og tidligere jernbanestasjon på Valdresbanen i Nord-Aurdal kommune i Innlandet fylke. 

Bjørgo er nå endepunkt for Valdresbanen, etter at sporet fra Fagernes til Bjørgo er revet. 

Stedet ligger ved veikrysset mellom  og . Europaveien går sørover mot Sør-Aurdal, Bagn, Nes i Ådal og Hønefoss. Nordover går den til Aurdal, Leira, Fagernes og Lærdal. Fylkesveien går over Tonsåsen til Etnedal, Dokka, Svingvoll og Gjøvik.

## Referanser
Kongelibelle

**Kongelibelle** (*Cordulegaster&nbsp;boltonii*) er en øyenstikker som tilhører familiegruppen kongeøyenstikkere (Cordulegastridae). *'

== Utbredelse ==
Kongelibelle er utbredt i [[Europa]]. Finnes i det sydlige [[Danmark]], [[Sverige]] og [[Finland]]. I sørlige [[Norge]] langs kysten til grensen av [[Nordland]]. Mangler i innlandet.

Kongelibelle har to underarter (varianter) i Europa, en i sør og en i nord.

== Utseende ==
Kongelibelle er nok den største øyenstikkeren i Norge, bakkroppen er mellom 54 og 64&nbsp;[[millimeter]] lang. Kjønnene er ganske like. Fargene er mørk [[brun]]-[[svart]] med [[gult|gule]] ringer. Hunnen kan skilles fra hannen på vedhenget bakerst på bakkroppen. Hunnen har kun et kort lite analvedheng ([[ovipositor]]). Hannen har lett synlige vedheng («tang») bakerst på bakkroppen.

Vingene holdes i en rett vinkel ut fra kroppen i hvile. Vingespennet er mellom 85&nbsp;og&nbsp;90&nbsp;millimeter.

== Levevis ==
[[Nymfe (zoologi)|Nymfen]] lever på bunnen av mindre bekker, som renner gjennom åpen skog, i lavlandet. Bunnen må være av [[sand]] og mindre [[Bergart|stein]]er. Arten kan yngle i overraskende små bekker for en så stor øyenstikker. Kongelibelle foretrekker at vannet er næringsrikt og velger derfor gjerne mindre elver eller bekker som renner ut av et [[innsjø|vann]] i lavlandet, i jordbruksområder. Jordbruk gir avsig av næringstoffer til vannet. Arten flyr i skog langs elven, men aldri inn i det åpne kulturlandskapet.

Eggene legges på bunnen under vannlinjen, i bunnslammet. Utviklingen tar 4-5 år. Nymfen overvintrer delvis nedgravd på bunnen. De voksne (imago) øyenstikkerne finnes vanligvis ikke langt fra stedet der de levde som nymfe, men kan også fly ganske langt. Hannen flyr (patruljerer) ofte langs elven. Hunnen sitter gjerne litt gjemt i vegetasjonen.

Flygetiden er fra [[juni]] til ut [[august]].

Kongelibelle har [[ufullstendig forvandling]], overgang fra nymfe til det voksne kjønnsmodne insektet går gradvis gjennom flere [[hudskifte|hudskift]] ([[nymfestadier]]). Nymfene lever i vann og ligner derfor lite på de voksne (imago), bortsett fra størrelsen. Når nymfen kommer til det siste hudskiftet finner den et strå eller noe, der den kan klatre opp over vannflaten. Her blir den hengende, mens huden revner på ryggsiden. Den nyklekte øyenstikkeren blir hengende på den gamle huden, eller like ved siden av, helt til den nye huden er noe herdet, og vingene har fått sin endelige form.

== Referanser ==
<references>

</references>

== Litteratur ==
* Holmen, M. & H. Pedersen. 1995. *Odonata i Danmark, foreløbig status 1995*. Nordisk Odonatologisk forum. Vol 2,  side 4
* Olsvik, Hans. 1996. *Øyenstikkere i Møre & Romsdal, VestNorge, status for atlasprosjektet pr. 1995* Nordisk Odonatologisk forum. Vol 2,  side 16
* Sahlén, Göran. 1996. *Sveriges Trollsländor.'' Feltbiogerna. 165 sider. ISBN 91-85094-43-9

## Eksterne lenker
* 
* Kongelibelle – www.nhm.uio.no/norodo/  – Et norskspråklig nettsted om norske øyenstikkere.
Filmåret 2000

**Filmåret 2000** er en oversikt over hendelser, lanserte filmer, utdelte priser og filmpersonligheter i 2000.

## Hendelser

## Mest innbringende filmer
# **' ($546,388,105)
# ''[[Gladiator (film)|Gladiator]]'' ($457,640,427)  	  	    		
# ''[[Cast Away]]'' ($429,632,142)
# ''[[Det kvinner vil ha]]'' ($374,111,707)
# ''[[Dinosaur (film)|Dinosaur]]'' ($349,822,765)
# ''[[Grinchen]]'' ($345,141,403)
# ''[[Slekten er verst]]'' ($330,444,045)
# ''[[Den perfekte stormen]]'' ($328,718,434)
# ''[[X-Men (film)|X-Men]]'' ($296,250,053)
# ''[[Skyggen fra fortiden]]'' ($291,420,351)

== Priser ==
**Oscar-utdelingen** (utvalg):


**Golden Globe** (utvalg):

 
**Palme d'Or (Filmfestivalen i Cannes):**
:***[[Dancer in the Dark]]***, regissert av [[Lars von Trier]], Danmark / Tyskland / Nederland / USA / Storbritannia / Frankrike / Sverige / Finland / Island / Norge
 

**Golden Raspberry Awards** (utvalg):


==Lanserte filmer==
*''[[101 Reykjavík]]''
*''[[28 dager (film)|28 dager]]''
*''[[The Adventures of Rocky and Bullwinkle|Adventures of Rocky and Bullwinkle, The]]''
*''[[Almost Famous]]'' 
*''[[American Psycho (film)|American Psycho]]''
*''[[Battle Royale (film)|Battle Royale]]''
*''[[Battlefield Earth]]''
*''[[Big momma]]''
*''[[Billy Elliot]]''
*''[[Cast Away]]''
*''[[Charlie's Angels (film)|Charlie's Angels]]''
*''[[Coyote Ugly]]''
*''[[Dancer in the Dark]]''
*''[[Den grønne mil]]''
*''[[Den lille havfruen II – Havets hemmelighet]]''
*''[[Det kvinner vil ha]]''
*''[[Die Stille nach dem Schuss]]''
*''[[Die innere Sicherheit]]''
*''[[Dinosaur (film)|Dinosaur]]'' 
*''[[Dr. T og kvinnene]]''
*''[[Dude, Where's My Car?]]''
*''[[En tid for fulle hester]]''
*''[[Erin Brockovich (film)|Erin Brockovich]]''
*''[[Et kongerike for en lama]]
*''[[Flukten fra hønsegården]]''
*''[[Gladiator (film)|Gladiator]]'' 
*''[[Gone in 60 Seconds]]''
*''[[Grinchen]]''
*''[[Gubben & katten II – Findus drar til månen]]''
*''[[High Fidelity (film)|High Fidelity]]''
*''[[Jump In!]]''
*''[[Joint Security Area]]''
*''[[Krigeren og keiserinnen]]''
*''[[Life-Size]]'' (direkte til video)
*''[[Jeg, meg og Irene]]''
*''[[Memento]]''
*''[[The Million Dollar Hotel|Million Dollar Hotel, The]]''
*''[[Miss Undercover]]''
***'
**[[Mongoland]]*
**[[Nurse Betty]]*
**[[O Brother, Where Art Thou?]]*
**[[Pitch Black]]*
**[[Requiem for a Dream]]*
**[[Romeo Must Die]]*
**[[Scary Movie]]*
**[[Snikende tiger, skjult drage]]* 
**[[Shadow of the Vampire]]*
**[[Shanghai Noon]]*
**[[Sjokolade (film fra 2000)|Sjokolade]]*
**[[Skrik 3]]*
**[[Slekten er verst]]*
**[[Snatch]]*
**[[Tigergutt (film)|Tigergutt]]*
**[[Timecode]]*
**[[Titan A.E.]]*
**[[Traffic]]*
**[[Tretten dager (film)|Tretten dager]]*
**[[U-571]]*
**[[Unbreakable]]*
**[[Veien til El Dorado]]*
**[[X-Men (film)|X-Men]]*

## [[:Kategori:Dødsfall i 2000|Dødsfall]]

## Bildegalleri

Jack_Fjeldstad.jpg|Jack Fjeldstad(1915–2000)
Glansmetallibelle

**Glansmetallibelle** er en øyenstikker som tilhører familiegruppen glanslibeller (Corduliidae). 

## Utbredelse
Glansmetallibelle er utbredt i mello og nord Europa og i det vestlige Asia. Finnes i det sydøstlige Danmark, og i hele Sverige og Finland. I hele Norge, men mangler lengst nordøst i Finnmark.

## Utseende
Kjønnene er ganske like. Fargen er metallglinsende grønnlig, noen ganger med litt kobberglød.. Hannen kan skilles fra andre hanner i familiegruppen på den særpregete «tangen» (anal-vedheng), bakerst på bakkroppen.

Vingene holdes i en rett vinkel ut fra kroppen i hvile. Vingespennet er mellom 75&nbsp;og&nbsp;85&nbsp;millimeter.  

## Levevis
Nymfene lever i næringsrike vann  eller myrtjern i lavlandet, men også litt opp i fjellet. De voksne (imago) øyenstikkerne finnes vanligvis ikke langt fra stedet der de levde som nymfe. Patruljerer ofte langs bekker eller kanaler. 

Eggene legges i  geleklumper i vannet. Utviklingen tar 3 år. Nymfen overvintrer mellom vegetasjonen. 

Flygetiden er fra juni til september, gjerne litt utpå dagen. 

Glansmetallibelle har ufullstendig forvandling, overgang fra nymfe til det voksne kjønnsmodne insektet går gradvis gjennom flere hudskift (nymfestadier). Nymfene lever i vann og ligner derfor lite på de voksne (imago), bortsett fra størrelsen. Når nymfen kommer til det siste hudskiftet finner den et strå eller noe, der den kan klatre opp over vannflaten. Her blir den hengende, mens huden revner på ryggsiden. Den nyklekte øyenstikkeren blir hengende på den gamle huden, eller like ved siden av, helt til den nye huden er noe herdet, og vingene har fått sin endelige form.

## Referanser




## Kilder
* Holmen, M. & H. Pedersen. 1995. *Odonata i Danmark, foreløbig status 1995*. Nordisk Odonatologisk forum. Vol 2,  side 4
* Olsvik, Hans. 1996. *Øyenstikkere i Møre & Romsdal, VestNorge, status for atlasprosjektet pr. 1995* Nordisk Odonatologisk forum. Vol 2,  side 16
* Sahlén, Göran. 1996. *Sveriges Trollsländor.* Feltbiogerna. 165 sider. ISBN 91-85094-43-9 

## Eksterne lenker
* 
* Glansmetallibelle – www.nhm.uio.no/norodo/  – Et norskspråklig nettsted om norske øyenstikkere.
Piotr

**Piotr** er en polsk variant av mannsnavnet Peter som kommer fra gresk *Πέτρος* «Petros» gjennom latin *Petrus*, en oversetning av arameisk Kefa, som betyr «stein» eller «klippe».

**Pjotr** og **Pyotr** er vanlige transkriberinger av det russiske navnet Пётр, som også er en variant av Peter.

## Utbredelse
Navnet *Piotr* var vanlig i Norge i 1970- og 1980-årene og hadde en popularitetstopp med 0,4 % i 1983.

*Piotr* er i dag et svært vanlig navn i Polen, og *Pjotr* vanlig i Russland.

|}

## Kjente personer med navnet
Personene i listen er ordnet kronologisk etter fødselsår.
* Pjotr Tsjajkovskij (1840–1893), russisk komponist
* Piotr Janowski (1951–2008), polsk-norsk fiolinist
* Pjotr Sapegin (1955–), russisk-norsk animatør
* Piotr Kuzinski, polsk-norsk filmregissør

## Navnedag
*Piotr* har navnedag i flere land, oftest 29. juni, men har ikke noen norsk navnedag.

## Referanser


## Eksterne lenker
*
Monticello

**Monticello**, i nærheten av Charlottesville, Virginia, var eiendommen til Thomas Jefferson, hovedforfatteren av Amerikas forente staters uavhengighetserklæring, den tredje presidenten i USA, og grunnleggeren av University of Virginia.  Huset er tegnet av Jefferson selv, og ligger på toppen av en 250 m høy topp i  Southwest Mountains sør for Rivanna Gap.  Monticello betyr "lite fjell" på italiensk.

Et bilde av Monticellos fasade mot vest var på baksiden av amerikanske 5-cent mynter (kalt «*Nickels*») fra 1938 til 2003, bildet kom tilbake på myntene fra 2006, og var også på baksiden av amerikanske to-dollarsedler som ble trykket fra 1928 til 1966.

Monticello ble innlemmet i verdensarven i 1987, sammen med University of Virginia som ligger ikke langt unna.

## Eksterne lenker
*
Anton Webern

**Anton von Webern**, etter 1918 bare **Anton Webern**, (født 3. desember 1883 i Wien, død 15. september 1945 i Mittersill ved Zell am See) var en østerriksk komponist og dirigent.

## Liv og virke
Han studerte musikkvitenskap og komposisjon i Wien som elev av Guido Adler og Arnold Schönberg. Han videreutviklet Schönbergs tolvtonemusikk og ble en forløper for den atonale punktmusikken og serialismen etter annen verdenskrig.

Foruten flere orkesterverk, komponerte Anton Webern kammermusikk, klavermusikk, korverk og sanger. 

Den 15. september 1945 i Zell am See, i en alder av 61 år, ble Anton Webern ved en feiltolkning skutt og drept av en amerikansk soldat under en razzia i huset der han bodde. Han ville tenne seg en pipe, men soldaten feiloppfattet bevegelsen.

## Komposisjoner (utvalg)
### Orkesterverk
* 1908: *Passacaglia*
* 1910: *Sechs Stücke*
* 1911–1913: Fünf Stücke*
* [[1934]]: *Konsert for 9 instrumenter*
* [[1940]]: *Variationen''

## Referanser


## Eksterne lenker
* 
* 
*
Bremseskjerm

En **bremseskjerm** er en type fallskjerm som er konstruert for å foldes ut fra et hurtig bevegende objekt i en atmosfære, for å bremse dette ved hjelp av øket luftmotstand. Det blir gjerne brukt for å kontrollere veldig raske nedstigninger eller bremse spesielt raske fly under landing. NASAs romferger benytter også bremseskjermer under landingen.

En bremseskjerm er lenger, og langt smalere enn en vanlig fallskjerm, og skaper av den grunn mindre luftmotstand. Resultatet er at en bremseskjerm ikke kan senke hastigheten på objektet like mye som en vanlig fallskjerm kan, men kan i motsetning foldes ut ved høyere hastigheter uten å ødelegges av lufttrykket.

I tillegg gjør den enklere konstruksjonen det mulig å folde en bremseskjerm ut raskere. Der en vanlig fallskjerm kan ha problemer med å folde seg fullstendig ut, vil en bremseskjerm vanligvis folde seg ut kjapt og sørge for den forventede luftmotstanden.

En bremseskjerm brukes enkelte ganger for å dra ut en større fallskjerm, ved å bruke luftmostanden fra bremseskjermen til å dra fallskjermen ut fra beholderen. Den meste kjente bruken av en slik bremseskjerm finnes i vanlig fallskjermhopping, der den blir kalt *pilotskjerm*. Under tandemhopping, der to personer er koblet til samme fallskjermrigg, foldes vanligvis pilotskjermen ut ved starten av fallet, med den doble hensikten å først bremse fallhastigheten, for siden å dra ut hovedskjermen.

Dragrace-biler bruker også bremseskjermer for å raskt å kunne redusere hastigheten.
Maarja Kivi

**Maarja Kivi** (født 18. januar 1986 i Tallinn, Estland) er en estisk musiker og tidligere medlem av jentegruppen Vanilla Ninja.

Hun startet sin karriere ved å delta i den estiske Melodi Grand Prix, Eurolaul. Senere ble hun et av de fire medlemmene i Vanilla Ninja. Kivi spilte bass og sang de fleste av sangene på Vanilla Ninjas to første album. Kivi forlot gruppen i 2004 pga. at hun var gravid med sitt første barn og ble erstattet av Triinu Kivilaan.

Kivi har siden 2005 prøvd seg på et solo-comeback under navnet **Maarja**. Hennes singel, "Could You", nådde imidlertid ikke lengre enn nummer 35 på de sveitsiske hitlistene.

I 2006 gav Kivi ut sin andre singel, Shine It On. Singelen bestod av tre spor, og nådde nr. 16 i MTV Baltic TOP 20. Senere på året oppstod det rykter om at Kivi brøt med BrosMusic. Etter noen uker var det klart at ryktene var sanne. I juli 2007 fikk fansen høre at Iron Maidens produsent Kevin Shirley jobbet med et heavy metal-album for Kivi. I desember 2007 byttet Kivi artistnavn til Marya Roxx. Dette for å glemme fortiden og for å starte helt på nytt.

## Diskografi
### Single
* "Could You" (Februar 2006)
** #35, Sveits
** #47, Tyskland

* "Shine It On" (September 2006)
** #37, Estland
** #48, Tyskland
** #53, Østerrike
** #16, **MTV Baltic TOP 20**

* "21?!" (Februar 2008)

## Referanser


## Eksterne lenker
* 
* 
* 
* 
* Fanside
* Fanklubb
* Maarja Net (engelsk/tysk) 
* Kingdom of Maarja
* Maarja TOWN
* / Blog om Kivi
Albany (Sør-Afrika)

**Albany i Sør–Afrika** (også kjent som **Cape Borders**, **Cape Frontier**, **Settler Country** og **Western Region**) var et distrikt i Eastern Cape i Sør-Afrika. Området var kjent som **Zuurveld** av migrerende boere sent på 1700–tallet. ANC–regjeringen slo Albany sammen med den store townshipet Alice som kommuneområdet Cacadu.

General Jacob Glen Cuyler, landrost i distriktet Uitenhage, oppkalte området mellom elvene Sundays og Fish «Albany» etter Albany i New York som han kom fra. Albany ble fokuset for bosetning av nybyggerne i 1820 av Kappkoloniens nye britiske herrer. Det var en av de største immigrasjonsbølgene av britiske nybyggere til Afrika og var en milepæl i dannelsen av det anglo-afrikanske folk. Grahamstown, Bathurst og Port Alfred ble viktige landsbyer i Albany etter ankomsten til nybyggerne i 1820.

Regionen, med unntak av townshipet Alice, er for det meste bebodd av anglo–afrikanere og afrikandere. Eastern Cape er ellers dominert av xhosaene.

## Referanser
Fullgård

**Fullgård** var en klassifisering av et gårdsbruk som måtte betale full skatt, fra 1500-tallet kalt matrikkelskyld. Denne måten å klassifisere gårder på i skattesystemet ble utstrakt brukt på Østlandet i tidligere tider, og var basert på gårdenes antatte verdi og avkastning. En fullgård var den høyeste av tre klasser, og var dobbelt så mye som en halvgård og fire ganger så mye som en ødegård. 

## Se også
* Halvgård
* Ødegård
* Matrikkel
* Matrikkelskyld
Sundays (elv)

**Sundays River** er en elv i provinsen Eastern Cape i Sør-Afrika og er sagt å være den raskest flytende elva i Sør–Afrika. Khoisan–folket kalte opprinnelig elva **Nukakamma** (gressfullt vann) siden elvas bredder alltid er grønne og fulle av gress til tross for det tørre terrenget som den renner gjennom.

Opprinnelsen til den 250&nbsp;km lange elva er i Compassberg Mountains (de høyeste fjellene i den tidligere Kapp-provinsen) nær Nieu-Bethesda. Elva flyter så generelt i sør–sørøstlig retning, passerer byen Graaff Reinet i Karoo før den bukter seg gjennom Zuurberg Mountains før den passerer Kirkwood og Addo i den fruktbare Sundays River Valley. Den munner ut i Indiahavet ved Algoa Bay nær byen Port Elizabeth.

Fish–Sundays–kanalsystemet består av et kanal– og tunnelsystem som leverer vann fra Oranje til Great Fish River Valley og viderer til Sundays River Valley for å supplere den eksisterende vannforsyningen til Eastern Cape. Siden 1992 har vann fra Sundays River Valley blitt levert til Port Elizabeth.
Isbjørn Is

**Isbjørn-Is AS** er en norsk bedrift som lager iskrem. Bedriften ligger på Askøy utenfor Bergen og markedsfører og selger sine produkter i butikker på Vestlandet, samt i resten av landet gjennom datterselskapet Den Norske Isbilen. Bedriften ble etablert av Bjørn Lohne i 1962 og var til april 2016 heleid av hans etterkommere.

I 2012 hadde bedriften en omsetning på 159 millioner kroner.
Salg til butikker utgjør ca. 20 % av omsettingen. Resten skjer via direkte salg til forbrukere gjennom et nettverk av isbiler.  

I april 2016 ble selskapet solgt til det latviske meieriselskapet Food Union.

## Referanser


## Eksterne lenker
* 
*
Joker Is

**Joker Is** var en norsk produsent av iskrem lokalisert i Trondheim. Bedriften var i mange år eid av Nidar Bergene / industrikonsernet Nora Industrier før den ble solgt til Drammens Is i 1991. Produksjon og markedsføring av varemerket Joker Is ble avviklet kort tid etter.
Kathleen Hanna

**Kathleen Hanna** (født 12. november 1968 i Portland i Oregon) er en amerikansk musiker, feminist og aktivist. 

Hun var vokalist i det nå oppløste Bikini Kill, og senere feminist-elektrogruppen Le Tigre. I 1998 slapp Hanna ut et soloalbum under navnet Julie Ruin og har siden 2010 vært aktiv med bandet The Julie Ruin (som ikke må forveksles med soloprosjektet Julie Ruin). The Julie Ruin spilte på Øyafestivalen i august 2015. Hanna blir sett på som en av de ledende ikonene blant 1990-tallets «riot grrrl»-bevegelsen, og bidro også til «gjenopplivelsen» av feminismen i dette tiåret. Hanna er gift med Adam Horovitz fra Beastie Boys.

Sini Anderson lagde i 2013 dokumentaren *The Punk Singer* om Kathleen Hanna. 

Hanna har stått frem med Lymes sykdom og måtte avlyse flere konserter i 2014 på grunn av sykdommen.

## Referanser


## Eksterne lenker
* 
* 
* 
*
NEEMO

**NEEMO** er en forkortelse som står for **NASA Extreme Environment Mission Operations**, er et NASA-program (fra og med 2001) for å studere menneskelig overlevelse i et undersjøisk laboratorium som forberedelse for fremtidige utforskninger av Solsystemet. 

«Aquarius» er en undersjøisk installasjon lokalisert nær Key Largo i Florida. Den er eid av National Oceanic and Atmospheric Administration (NOAA) og operert av National Undersea Research Center (NURC) fra  University of North Carolina&ndash;Wilmington som en studiebase for marin-biologi.

NASA har brukt denne basen siden 2001 i en serie av undersjøiske ferder, vanligvis med en varighet av 3 uker eller mere, der astronauter og andre deltar. Deltakerne kalles vanligvis for «aquanauter», og istedenfor «dykking», utføres det «romvandringer» (Extra-vehicular activity – EVA). Grupper med NASA-ansatte og kontraktører lever nede i «Aquarius» så lenge som tre uker av gangen. For NASA, er «Aquarius» er overbevisende analog sammenligning til langvarige bemannede romferder, og NEEMO-aquanautene utsettes for mange av de samme oppgavene og utfordringene under sjøen, som de vil ute i verdensrommet.

## NEEMO-oppdrag

## Referanser


## Eksterne lenker
* 
* Behind the Scenes: NEEMO
Bernhard Arnø

**Bernhard Arnø** (født 1971) er en norsk skuespiller.

Arnø startet sin skuespillerkarriere ved Det norske teater i 1995, og har siden spilt både på Oslo Nye Teater, Riksteatret, Den Nationale Scene og Kruttårnteatret.

Fra 1. januar 2009 er Arnø fast ansatt ved Nationaltheatret.

## Referanser


## Eksterne lenker
*
Charles Henry Somerset

**Charles Henry Somerset** (født 2. desember 1767, død 18. februar 1831) var en britisk guvernør av Kappkolonien i Sør-Afrika fra 1814 til 1826.

Somerset ekspanderte politikken som ble etablert av Du Pré Alexander i 1809 med å forby khoikhoiene og andre svarte i å forlate sine tilviste hjem. De måtte også alltid bære reisedokumenter som ble utstedt av de britiske myndighetene i Cape Town. Dette var de første offisielle tiltakene som skulle bli apartheid i det 20. århundre da reisedokumentene ble de beryktede «passene». Somerset var også ansvarlig for å ha startet de første forsøkene på å utslette nederlandsk og «kombuis hollands» (kjøkkennederlandsk eller afrikaans) fra offisielle prosedyrer i 1822. Senere forbød britene afrikaans fra skolene og insisterte at instruksjonene skulle kun gis på engelsk, selv i skoler med kun afrikaans–språklige elever.

Somerset forbød også de første engelskspråklige avisene i Cape Town og strammet inn trykkefriheten til pressen. Hans siste år var Kappadministrasjonen preget av det antagelige misbruket av midler. Før han returnerte hjem til ENgland i 1826, ble det sendt embetsmenn fra Storbritannia for å se på beskyldningene, og flere i Somersets stab ble arrestert og sendt hjem. Somerset ble selv kalt tilbake i 1826. Somerset var kjent av mange som den «mobbende» guvernøren og ble hatet av mange i Sør–Afrika, både svarte og hvite.

De tidlige forsøkene på å «separere» svarte og hvite, på å tvinge svarte til å bære identifikasjonsdokumenter når de reiste utenfor sitt umiddelbare bostedsområde, den tvungne forflytningen av svarte til øde regioner som ikke var ønsket av hvite for bosetning og landbruk og henrettelsen av svarte uten rettssaker, var de første tilløpene til «apartheid» og ble kopiert av Afrikander Broederbond etter deres dannelse som et afrikandisk hemmelig samfunn i 1918 som en motvekt til britisk kontroll og for å fremme afrikanderne som den kontrollerende minoriteten i 1948.

Byene Somerset West og Sommerset East i Sør–Afrika er oppkalt etter ham.

## Referanser


## Eksterne lenker
* 
*
Skjellingshovde naturreservat

**Skjellingshovde naturreservat** ligger på grensen mellom Sør-Aurdal, Nordre Land og Søndre Land kommuner i Innlandet fylke. Reservatet er på 28&nbsp;560 daa, og ble vernet 26. september 2008.  Formålet med fredningen er å bevare et skogområde som økosystem med alt naturlig plante- og dyreliv. Området har spesielle kvaliteter som et av de få gjenværende større, sammenhengende og godt arronderte områdene med gammel naturbarskog i Norge uten tekniske inngrep av vesentlig omfang. Området har en variasjon i natur-, skog- og vegetasjonstyper som gjør det representativt for barskogen i regionen.

## Referanser


## Eksterne lenker
*
Katarina

**Katarina** er et kvinnenavn av gresk opprinnelse. Det er dannet av *katharos*, «renset», «ren».

Det er opphav til langt over 100 varianter av kvinnenavn, for eksempel: Caitlin, Caitlyn, Caisa, Caja, Cajsa, Cara, Caren, Cari, Carianne, Carin, Carina, Carine, Carna, Catalina, Catarina, Cate, Caterina, Caterine, Catharina, Catherina, Catherine, Cathinca, Cathinka, Cathleen, Cathrin, Cathrina, Cathrine, Cathy, Catinka, Catrin, Catrina, Catrine, Catriona, Ecaterina, Ekaterina, Jekaterina, Kaarina, Kaatje, Kaia, Kaisa, Kaja, Kajsa, Kaisu, Kaitlin, Kajsa, Kare, Kareen, Karen, Karete, Karethe, Karette, Kari, Karia, Kariane, Kariann, Karianne, Karin, Karina, Karine, Karna, Katalin, Katariina, Katarine, Katarzyna, Kate, Katelin, Katelina, Katelyn, Katerina, Katerine, Kateryna, Katharina, Katharine, Kathe, Katherin, Katherina, Katherine, Kathi, Kathie, Kathinka, Kathleen, Kathlen, Kathlyn, Kathrin, Kathrina, Kathrien, Kathryn, Kathy, Kati, Katia, Katica, Katie, Katina, Katinka, Katja, Katlyn, Katri, Katrin, Katrina, Katrine, Katsiaryna, Katti, Katty, Katy, Katya, Kaya, Ket, Keth, Kethlin, Kethy, Ketty, Kine, Kit, Kith, Kitt, Kitti, Kitty, Käte, Käthe, Riina, Thrine, Trina og Trine.

## Utbredelse
*Katherina* var, sammen med andre former av navnet, det fjerde vanligste kvinnenavnet i Tyskland i senmiddelalderen. *Katarina* var et vanlig navn i Norge i middelalderen. Over 10 forskjellige personer med navnet er nevnt i Regesta Norvegica.

*Katarina* var et svært vanlig navn i Sverige på midten av 1800-tallet.

|}

## Kjente personer med navnet
Personene i listen er ordnet kronologisk etter fødselsår.
* Katarina av Aragón
* Katarina Howard
* Katarina I av Russland
* Katarina II av Russland
* Katarina Parr
* Katarina av Alexandria
* Katarina av Jugoslavia
* Katarina av Lancaster

## Navnedag
*Katarina* har navnedag i flere land, oftest 25. november. Den norske navnedagen er .

## Referanser


## Eksterne lenker
*
Slăntsjev brjag

**Slăntsjev brjag** (bulgarsk: Слънчев бряг; engelsk: *Sunny Beach*) er en turistby i Bulgaria som ligger ved Svartehavet, ca. 4 km fra Nesebăr og omtrent 35 km nord for Burgas. Slăntsjev brjag er Bulgarias største reisemål, med over 200 hoteller og 130 restauranter.

Slăntsjev brjag ble bygd ut som turiststed på 1950-tallet. Stedet har bare en liten lokalbefolkning, men blir i sommermånedene besøkt av mange titalls tusen turister.

Sunny Beach, som er navnet Slăntsjev brjag markedsføres som internasjonalt, er direkte oversatt fra det bulgarske navnet.

## «Bloody Beach»
I 2007 førte mange tragiske hendelser på feriestedet til at stedet ble kalt «Bloody Beach» i skandinaviske medier. Saken ble aktuell etter at en svensk turist ble drept, en dansk ungdom døde og en nederlender druknet. I august 2007 ble situasjonen så alvorlig at norske myndigheter sendte sin ambassadør i Bulgaria til møte med de bulgarske, for å diskutere kriminaliteten som forekommer i Slăntsjev brjag.

Ryktet som «Bloody Beach» har med tiden blitt fjernet, og stedet er også kjent for å være et velegnet familiested.

## Bilder

Bulgaria-Sunny_Beach-01.jpg
Bulgaria-Sunny_Beach-02.jpg

Bulgaria-Sunny_Beach-04.jpg
Bulgaria-Sunny_Beach-05.jpg
Bulgaria-Sunny_Beach-06.jpg
Bulgaria-Sunny_Beach-07.jpg
Bulgaria-Sunny_Beach-09.jpg
Bulgaria-Sunny_Beach-10.jpg


   

## Referanser


## Eksterne lenker
*
Nordsundbrua

**Nordsundbrua** kan vise til:

*Nordsundbrua i Kristiansund i Møre og Romsdal
*Nordsundbrua i Farsund i Vest-Agder
Ymir (måne)

**Ymir**, eller Saturn XIX som den også kalles, er en av månene til Saturn. Dens oppdagelse ble gjort i 2000, og fikk den midlertidig benevnelsen S/2000 S 1.

Månen fikk navnet sitt i august 2003. Navnet Ymir kommer fra norrøn mytologi, etter urjotnen Yme som er urjotnen i den Norrøne mytologien.

## Noter og referanser
;Noter


;Referanser


## Eksterne lenker
* IAUC 7512: ''S/2000 S 1 and S/2000 S 2'' 25. oktober 2000 (oppdagelse)
* MPEC 2000-Y15: ''S/2000 S 1, S/2000 S 2, S/2000 S 7, S/2000 S 8, S/2000 S 9'' 19. desember 2000 (oppdagelse og efemeride)
* IAUC 8177: ''Satellites of Jupiter, Saturn, Uranus'' 8. august 2003 (navngiving av månen)
B.T. (avis)

***B.T.*** (før 2012 *BT*) er en dansk tabloidavis som eies av Berlingske Media.

*B.T.* ble utgitt første gang den 31. august 1916 i København, hvor den kostet 3 øre. Formatet var halvparten så stort som for eksempel *[[Berlingske Tidende]]* og lett å håndtere. Den typografiske oppsetningen var annerledes enn andre avisers. Avisen bestod spesielt av korte, kontante nyheter og artiklene var illustrert med dominerende tegninger og fotografier. Først i 1922 ble *B.T.* landsdekkende.

I 1999 lanserte *B.T.* sin hjemmeside på internettet.

## Eksterne lenker
*
Nordsund bru

**Nordsund bru** på fylkesvei 43 i Farsund i Vest-Agder krysser Nordsundet mellom Spindsodden på fastlandet og Farøy. Den er ei fritt frambygg-bru (bjelkebru av spennarmert betong), med tre spenn. Totallengden er 284 meter, hovedspennet 142 meter. Brua ble bygd i årene 1969-71 og erstattet ei tidligere stålfagverksbru på 266 meter på samme sted, åpnet i 1930.

I løpet av tolv år fra brua ble åpnet i 1971 til 1983, sank midtspennet med 40 cm. Undersøkelser gjort av et sveitsisk konsulentfirma viste at senkningen skyldtes at spennkablene hadde 30 % lavere spennkraft enn forutsatt, samt at betongspenningen var for lav i brudekket og for høy i bunnplaten. Brua ble reparert ved at ca. 25 000 meter spennline ble montert og oppspent like under brudekket, og østre bruspenn ble strammet opp og forankret med fjellforankringskabler. Etter disse reparasjonene hevet midtspennet seg noe igjen.

## Se også
*Liste over broer i Norge
*Liste over broer i Norge etter lengde
*Nordsundbrua i Kristiansund

## Kilder
*Sigurd Aas: *[http://urn.nb.no/URN:NBN:no-nb_digibok_2009092900100 Vegvesenets historie - Vest-Agder 1964-1989]*. Vegsjefen i Vest-Agder, Kristiansand 1993 (s. 97 og 244-245, digitalisert av Nasjonalbiblioteket) (noe avvikende lengde på brua og midtspennet)
Loge (måne)

**Loge**, eller Saturn XLV som den også kalles, er en av månene til Saturn. Dens oppdagelse ble gjort i perioden mellom januar og april 2006 og ble offentliggjort 26. juni 2006, og fikk den midlertidig benevnelsen S/2006 S 5.

Månen fikk navnet sitt i april 2007. Navnet Loge kommer fra norrøn mytologi, etter jotnen Loge (også stavet Logi), som var sønn av Fornjót, noen ganger sammenblandet med guden Loke.

## Eksterne lenker
* Institute for Astronomy Saturn Satellite Data
* IAUC 8727: ''Satellites of Saturn'' (subscription-only) 2006 June 30 (discovery)
* MPEC 2006-M45: ''Eight New Satellites of Saturn'' 2006 June 26 (discovery and ephemeris)
* IAUC 8826: ''Satellites of Jupiter and Saturn''  (subscription-only) 2007 April 5 (Naming the moon)
Fornjot (måne)

**Fornjot **, eller Saturn XLII som den også kalles, er en av månene til Saturn. Oppdagelsen av den skjedde i perioden mellom desember 2004 og mars 2005 og ble offentliggjort 4. mai 2005. Den fikk da den midlertidig benevnelsen «S/2004 S 8».

Månen fikk sitt endelige navn Fornjot i april 2007. Navnet Fornjot kommer fra norrøn mytologi, etter jotnen Fornjot, en urjotne som ifølge norrøn mytologi har gitt opphav til de vestnordiske kongeslektene.

## Eksterne lenker
* Institute for Astronomy Saturn Satellite Data
* Jewitt's New Satellites of Saturn
* IAUC 8523: ''New Satellites of Saturn'' 4. mai 2005 (*discovery*)
* MPEC 2005-J13: ''Twelve New Satellites of Saturn'' 3. mai 2005 (*discovery and ephemeris*)
* IAUC 8826: ''Satellites of Jupiter and Saturn''  (krever abonnement) 5. april 2007 (*Naming the moon*)
Sworn to a Great Divide

***Sworn to a Great Divide*** er det syvende studioalbumet til det svenske melodiske death metal bandet Soilwork. 

Albumet ble utgitt 19. oktober 2007. Alt utenom vokalene var innspilt ved Not Quite Studio i Helsingborg. Vokalene ble innspilt i Devin Townsends studio i Vancouver. Devin Townsend produserte *Natural Born Chaos* i 2002. *Sworn to a Great Divide* er det første studioalbumet uten langtids gitarist Peter Wichers.

Den 14. september 2007 ble låten «Exile» lagt ut på forskjellige torrentsider. «Exile» var Soilworks singel til albumet, men en liten lekkasje oppsto og singelen ble lagt ut på Internett. 

## Eksterne lenker
*
Andrenivå-domene

Et **andrenivå-domene**, eller **SLD** (Second-level domain), er i Internetts domenenavn-hierarki et domene som er direkte under et toppnivådomene (TLD). For eksempel, i *example.org*, er *example* et andrenivå-domene under TLD-et *.org*.

For TLD-er som tillater registrering av domenenavn direkte på andre nivå (som for eksempel *[[.com]]* og *[[.no]]*) refererer andrenivå-domenet vanligvis til organisasjonen som har registrert navnet. (Andre nivå kalles derfor i slike tilfeller av og til for «organisasjonsnivået».)

Andre TLD-er (som regel nasjonale toppnivådomener (ccTLD), som for eksempel *[[.uk]]*) har et hierarki av faste andrenivå-domener under TLD'et, som indikerer hvilken type organisasjon som er ment å registrere under det. Registrantens domenenavn registreres da på tredje nivå. Eksempelvis så vil et universitet registrere sitt *[[.uk]]*-domenenavn som et tredjenivå-domene under *.ac.uk* (for eksempel *domenenavn.ac.uk*), mens kommersielle selskaper på samme måte ville registrere under *.co.uk*. Slike faste andrenivå-domener under et ccTLD kalles nasjonale andrenivå-domener, eller ccSLD (Country Code Second-Level Domain)

## Se også
* Domain Name System
* Toppnivådomene
* Subdomene
* Nasjonalt toppnivådomene
* Nasjonalt andrenivå-domene
Medby-Kaldfarnes

**Medby** og **Kaldfarnes** er to nabobygder i Senja kommune, på øya Senja i Troms fylke. Bygdene ligger langs nordsiden av Veidmannsfjorden, og utgjør en slags sentrumssone i området Søndre Torsken.

Medby ligger lengst øst, innerst i fjorden. Her ligger Medby kapell, Medby skole og Askeladden barnehage. Her holder også byggefirmaet Senjabygg til. I Medby er det dessuten rorbucamping med båtutleie, samt kro med alle rettigheter. Fylkesvei 232 passerer gjennom Medby. Østover går veien mot Sifjord, og videre mot Svanelvmoen, mens den nordvestover fortsetter til veienden på Grunnfarnes.

Kaldfarnes er den ytterste og vestligste bygda. 9395 Kaldfarnes er postadressen til alle bygdene i Søndre Torsken, unntatt Flakstadvåg.

## Kaldfarnes grunnkrets
**Kaldfarnes grunnkrets** omfatter hele området rundt Veimannsfjorden, inkludert grendene Kaldfarnes, Elvejorda, Medby, Veimannsbotn og Veimannen. Sistnevnte ligger på sørsiden av fjorden, forbundet med en ca. 2&nbsp;km lang vei. Areal: 17,34&nbsp;km².

Innbyggertall i grunnkretsen de senere år:

## Kjente innbyggere

* Pål Moddi Knutsen (født 1987), sangartist og låtskriver fra Medby

## Referanser
Cassini-Huygens tidslinje

**Cassini-Huygens tidslinje** er en kronologisk oversikt over ferden finnes til romsonden Cassini-Huygens. 

## 1997-2004 Ferden til Saturn

## Bane rundt Saturn

## Referanser


## Eksterne lenker
* Cassini-Huygens press release archives
* ''Cassini-Huygens Saturn Arrival'' June 2004 (pdf)
Slipeugle

**Slipeugle** (*Aegolius acadicus*) er en liten rovfugl i uglefamilien (Strigidae) og inngår i slekten *[[Aegolius]]*. Arten er utbredt over store deler av Nord-Amerika.

## Beskrivelse
Voksne fugler er 18 cm lange, med vingespenn 43 cm.  De har et stort, rundt, lysegrått ansikt med brune streker, mørkt nebb og gule øyne.  Undersiden er lys med mørke streker, mens oversiden er brun med hvite flekker tilsvarende sin slektning perleugle.

Navnet «slipeugle» kommer av lyden, som sies å ligne lyden av en sag som slipes på en slipestein.  Den er temmelig vanlig i utbredelsesområdet, men kan være vanskelig å få øye på.

Slipeugle er en av ugleartene med hodeskalle som tydelig ikke er er symmetrisk. Øreåpninene og øregangene er store og tydelige, og det høyre øret sitter relativt høyt opp, bak øyet, mens det vesntre sitter lengre ned ved kjeveleddet. Dette gjør at lyd nede fra bakken når ørene på litt forskjellig tid, og gir ugla en mulighet til ikke bare å fastslå hvor lyd kommer fra i planet (høyre/venstre), men også vertikalt. Slike tilpassninger er typisk for ugler som jager smågnagere med hørsel.

Slipeuglen lever i barskog og blandingsskog i Nord-Amerika.  

Slipeuglen venter gjerne på en lav kvist om natten og slår ned på byttet derfra.  De spiser for det meste smågnagere, og individene som lever ved stillehavskysten spiser også små krepsdyr og vanninsekter.  I likhet med mange andre ugler har de utmerket hørsel og fremragende syn i dårlig lys.

Reiret legges i et hulrom i et tre, vanligvis etter en hakkespett, men iblant også i rugekasser.

## Inndeling
Inndelingen følger Taxonomy in Flux og er i hovedsak basert på Wink *et al.* (2008) og Fuchs *et al.* (2008b). Underfamilien er delt i ni slekter og en underslekt. En art antas å være utdødd.

Norske navn på artene følger Norsk navnekomité for fugl og er i henhold til Syvertsen *et al.* (2008). Norske navn i parentes er ikke offisielle navn, men antas å være beskrivende.

* Strigiformes, ugler
** Strigidae, uglefamilien 
*** Surniinae, (svaleugler)
**** *[[Aegolius]]*
***** *[[perleugle|A. funereus]]*, perleugle
***** *[[slipeugle|A. acadicus]]*, slipeugle
***** *[[bermudaugle|A. gradyi]]*, bermudaugle (†)
***** *[[kanelugle|A. ridgwayi]]*, kanelugle
***** *[[svartbrynugle|A. harrisii]]*, svartbrynugle

## Referanser




## Eksterne lenker
*
Pedro Moya de Contreras

Don **Pedro Moya de Contreras** (født 1528, død 21. desember 1591) var erkebiskop av Mexico mellom 1573 og 1591 og visekonge av Ny-Spania mellom den 25. september 1584 og den 16. oktober 1585.

## Referanser
Svartbrynugle

**Svartbrynugle** (*Aegolius harrisii*) er en liten rovfugl i uglefamilien (Strigidae) og inngår i slekten *[[Aegolius]]*.

## Biologi
Den er en liten og tettbygd ugle med kort hale og brede vinger, ca. 23&nbsp;cm lang og 130&nbsp;g.  Den er sort på oversiden med hvite flekker på vingene. Undersiden er ensfarget lys, og halen er brun med to flekkede hvite bånd. Hodet er stort, den har gule øyne og lyst ansiktsdisk med sort kant.

Svartbrynuglen lever i åpne skoglandskap i høylandene i Sør-Amerika fra Colombia sør og øst til Peru, nordlige Argentina og nordvestlige Paraguay.  Utbredelsesområdet er delt i to av Amazonasbassenget, hvor den ikke kan leve.

Den er nattaktiv, og jakter på gnagere og andre små pattedyr, men kan også ta fugler og insekter.  Reiret legges i et hull i et tre.

## Inndeling
Inndelingen følger Taxonomy in Flux og er i hovedsak basert på Wink *et al.* (2008) og Fuchs *et al.* (2008b). Underfamilien er delt i ni slekter og en underslekt. En art antas å være utdødd.

Norske navn på artene følger Norsk navnekomité for fugl og er i henhold til Syvertsen *et al.* (2008). Norske navn i parentes er ikke offisielle navn, men antas å være beskrivende.

* Strigiformes, ugler
** Strigidae, uglefamilien 
*** Surniinae, (svaleugler)
**** *[[Aegolius]]*
***** *[[perleugle|A. funereus]]*, perleugle
***** *[[slipeugle|A. acadicus]]*, slipeugle
***** *[[bermudaugle|A. gradyi]]*, bermudaugle (†)
***** *[[kanelugle|A. ridgwayi]]*, kanelugle
***** *[[svartbrynugle|A. harrisii]]*, svartbrynugle

## Referanser




## Eksterne lenker
*
Fjellhornugle

**Fjellhornugle** (*Asio abyssinicus*) er en rovfugl i slekten *[[Asio]]*, som inngår i gruppen øreugler (Asionini) i uglefamilien (Strigidae). Øreuglene karakteriseres av to fjærtufser på hodet, som minner om «ører» eller «horn». To underarter anerkjennes.

BirdLife International regner arten som livskraftig, men har ingen estimater for totalpopulasjonen.

## Biologi
Fjellhornugla er mellomstor og måler cirka 42–44 cm, mens vekten ligger omkring 245–400 g. Hunnen blir cirka fem prosent større enn hannen, men ellers er kjønnene like. Rasen *graueri* er såvidt litt mindre enn nominatformen.

Fjellhornugla har mørkebrune øyne, et svart nebb og distinkte lysegrå øyenbryn. Den ligner på hornugle  i fjærdrakta, men leveområdene deres overlapper ikke, og fjellhornugla er generelt mørkere. Den har fremtredende mørkebrune øretufser med hvite kanter, som er plassert litt sentralt på hodet. Rasen *graueri* er litt gråere i fjærdrakta enn nominatformen. Den har kraftigere klør enn andre *Asio*-arter, noe som gir den et bredere spekter av byttedyr, inkludert småfugler, markmus og spissmus.

Arten er utbredt i De etiopiske høylandene, Ruwenzori- og Mitumbafjellene i DDR Kongo, Vest-Uganda, Rwanda og Mount Kenya, typisk i høyder omkring .

Habitatet består av åpent høyland, fjellskog, myrland og gressletter med spredte områder av seder og eik; i Etiopia også i eksotiske plantasjer (med for eksempel eukalyptus) og lignende habitater. Fuglene hviler i tett lauvverk, for eksempel i kjempeerika (*[[Klokkelyngslekta|Philippia]]* sp.); hvor mat er rikelig kan de av og til danne felles hvileplasser med opptil 30 individer.

Arten er nattaktiv og gjenbruker reir etter andre fugler til å oppfostre ungene sine.

## Inndeling
Inndelingen følger Birds of the World. Norske navn på artene følger Artsdatabanken.

* Strigiformes, ugler
** Strigidae, uglefamilien
*** Striginae, (egentlige ugler)
**** Asionini, (øreugler)
***** *[[Asio]]*
****** *A. grammicus*, jamaicaugle
****** *A. otus*, hornugle
****** *A. abyssinicus*, fjellhornugle
******* *A. a. abyssinicus*, nominatformen er utbredt i De etiopiske høylandene
******* *A. a. graueri*, er utbredt i Ruwenzori- og Mitumbafjellene i DDR Kongo, Vest-Uganda, Rwanda og Mount Kenya
****** *A. madagascariensis*, gasserhornugle
****** *A. clamator*, stripeugle
****** *A. stygius*, styksugle
****** *A. flammeus*, jordugle
****** *A. capensis*, gressugle
****** *A. solomonensis*, kampugle

## Referanser




## Eksterne lenker
*